JEGYZŐKÖNYV

mely készült a Soproni Líceumi Diákszövetség közgyűléséről

Az ülés időpontja: 2020. szeptember 25. 17 óra

Az ülésen jelen vannak a jegyzőkönyv 1. számú mellékletét képező jelenléti ív szerinti egyesületi tagok.

NAPIRENDI PONTOK

1./ Titkári beszámoló

2./ Pénzügyi beszámoló

3./ Tájékoztatás iskolánk jelenlegi helyzetéről

4./ A 2021-es tisztújító választások előkészítése

5./ Hozzászólások

Dr. Gimesi Szabolcsné elnök köszönti a megjelenteket és megállapítja, hogy a 16 óra 45 percre összehívott közgyűlés nem volt határozatképes, így a meghívóban szereplő 17.00 órakor kezdődő megismételt közgyűlés határozatképes.

Sajnálatát fejezte ki a kis létszám miatt, de ebben a járványügyi helyzetben természetesen érthető a tagok távolmaradása.

Az előírásoknak megfelelően mindenki maszkban volt, és a másfél méteres távolság is biztosított volt.

Javasolja, hogy a jelenlevők válasszák meg Dr. Gimesi Szabolcsnét levezető elnöknek. A jelenlevő tagok egyhangúlag elfogadták a levezető elnök személyét.

Ezt követően az elnök jegyzőkönyvvezetőnek felkéri ifj. Dr. Sarkady Sándort, a jegyzőkönyv hitelesítőinek javasolja: Horváth Editet, és Horváhtné Hartmann Ritát. A közgyűlés tagjai kézfeltartással, egyhangúlag elfogadták a személyeket.

1./ Titkári beszámoló

A titkári beszámoló megtartására a levezető elnök felkéri Csukásné Bencsik Zsuzsanna titkárt, aki megtartja beszámolóját. (A titkári beszámoló a jegyzőkönyv 2. számú mellékletét képezi)

Dr. Gimesi Szabolcsné elnök kiegészítette a beszámolót azzal, hogy köszönet a zenészeknek, és Dr. Friedrich Andrásnak a ballagáson való részvételért, zenélésért.

1/2020. (IX.25) Kgy. határozat:

„Az egyesület tagjai egyhangúlag elfogadják a titkári beszámolót.”

2./ Pénzügyi beszámoló 2019. évről

A levezető elnök felkéri Dr. Friedrich Andrást, a felügyelő bizottság elnökét a beszámoló megtartására. (A pénzügyi beszámoló a jegyzőkönyv 3. számú mellékletét képezi)

A beszámoló megtartása után Dr. Friedrich András elmondta, hogy a pénzügyi elszámolást tételesen átnézte, mindent rendben talált. Kihangsúlyozta, hogy a szövetség jó gazda gondosságával, körültekintően, óvatosan gazdálkodott a pénzkészlettel.

2/2020. (IX. 25.) Kgy. határozat:

„Az egyesület tagjai egyhangúlag elfogadják a pénzügyi beszámolót.”

3./ Tájékoztatás az iskola jelenlegi helyzetéről

Horváthné Hartmann Rita igazgatóhelyettes elmondta, hogy a legnagyobb kihívást a járványhelyzet kezelése okozza. Sajnos vannak fertőzött diákok és tanárok is. Többen vannak karanténban. Őket digitálisan oktatják. Közben pedig az iskolai tanítás is folyik. Ez a hibrid oktatás sok plusz feladatot jelent a tanárok számára.

Két fontos projekt zajlik most az iskolában. Az egyik a pincehelyiségek rendbetétele, szárítása, felújítása. Ez sajnos időigényes, de jó lenne használni ezeket a helyeket is.

másik a Templom utca 17. alatt lévő ingatlan felújítása. Ez a munka jó ütemben és látványosan halad. Ide költözik majd a Líceum épületéből az „öregkönyvtár”, és közösségi tereket is kialakítanak majd.

4./ A 2021-es választások előkészítése

Dr. Gimesi Szabolcsné elnök ismertette, hogy a jelenlegi vezetőség megbízatása 2021. május 28. napjáig, a választmányi tagok megbízatása pedig 2021. május 20. napjáig szól.

Nagyon fontos lenne a fiatalabb generációt bevonni az aktív munkába, fiatalítani, megújítani kell a választmányt és a vezetőséget. Az új helyzetek (járvány, video konferencia, stb.) új kihívásokat jelentenek, másképp kell működnünk, mint 30 évvel ezelőtt.

Jelölőbizottságot kell felállítani!

Jelöltek: Csóka Andrea, Honti Szilvia, Gálos István

3/2020.(IX. 25.) Kgy. határozat:

„Az egyesület tagjai egyhangúlag elfogadják a jelölőbizottság tagjait.”

Hozzászólás nem volt. Az elnök megköszönte a tagok részvételét. Jó egészséget kívánt mindenkinek. Vigyázzunk egymásra! Majd berekesztette az ülést.

Sopron, 2020. szeptember 25.

Ifj. Dr. Sarkady Sándor

jegyzőkönyv vezető

Horváthné Hartmann Rita Horváth Edit

jkv. hitelesítő tag jkv. hitelesítő tag